armvectores/hy_wikipedia_2023 huggingface dataset:
Ինչպես հանդիպեցի ձեր մայրիկին

«Ինչպես հանդիպեցի ձեր մայրիկին» (անգլ.՝ How I Met Your Mother), ամերիկյան հեռուստասերիալ, սիթքոմ։ Առաջին անգամ եթեր է հեռարձակվել CBS հեռուստաալիքով՝ 2005 թվականի սեպտեմբերի 19-ին՝ ունենալով 9 եթերաշրջան։ Սերիալի գործողությունները տեղի են ունենում գլխավոր հերոս Թեդ Մոզբիի (Ջոշ Ռեդնոր) և նրա չորս անբաժան ընկերների՝ Մարշալ Էրիկսենի (Ջեյսոն Սիգել), Լիլի Օլդրենի (Էլիսոն Հենիգան), Ռոբին Շերբատսկիի (Քոբի Սմալդերս) և Բառնի Սթինսոնի (Նիլ Պատրիկ Հարիս) շուրջ, որոնք բնակվում են Նյու Յորքի Մանհեթեն թաղամասում։ Յուրաքանչյուր սերիա սկսվում է 2030 թվականին, երբ Թեդը որդուն և դստերը պատմում է, թե ինչպես է ծանոթացել նրանց մոր հետ, և գործողությունները միանգամից տեղափոխվում են մեր օրեր։
Հեռուստասերիալի ստեղծման գաղափարը պատկանում է մտերիմ ընկերներ Կարտեր Բեյսին և Քրեյգ Թոմասին, ովքեր ներշնչվել էին Նյու Յորքում իրենց անցկացրած տարիներից։
Հեռուստասերիալը, երկար ցուցադրման ընթացքում արժանացել է բարձր գնահատականների՝ նույնիսկ ստանալով կուլտային հեռուստաշոուի որակավորում։ Շոուն շահել է յոթ «Էմմի» մրցանակ՝ առաջադրված 24-ից։ 2010 թվականին Էլիսոն Հենիգանը հաղթել է «People's Choice Awards» մրցանակաբաշխության «Հեռուստատեսության լավագույն կատակերգական ժանրի դերասանուհի» անվանակարգում, իսկ 2012 թվականին սերիալը հաղթել է նույն մրցանակաբաշխության «Կաբելային հեռուստացանցի լավագույն կատակերգական ժանրի հաղորդում» անվանակարգում, իսկ Նիլ Պատրիկ Հարիսն արժանանացել է հեռուստատեսության լավագույն կատակերգական ժանրի դերասանի տիտղոսին։
Հեռուստասերիալի վերջին՝ 9-րդ եթերաշրջանի մեկնարկումը տեղի ունեցավ 2013 թվականի սեպտեմբեր 23-ին։


== Դերերում ==


=== Գլխավոր ===
Ջոշ Ռեդնոր - Թեդ Մոզբի
Քոբի Սմալդերս - Ռոբին Շերբաթսկի
Ջեյսոն Սիգել - Մարշալ Էրիկսեն
Էլիսոն Հենիգան - Լիլի Օլդրեն
Նիլ Պատրիկ Հարիս - Բառնի Սթինսոն
Քրիսթին Միլիոտի - Թրեյսի Մակկոնել


=== Երկրորդական ===
Լինսի Ֆոնսեկա - Փենի
Դեյվիդ Հենրի - Լյուկ
Քրիս Էլիոտ - Կարլ
Էշլի Ուիլյամս - Վիկտորիա
Ալեքսիս Դենիսոֆ - Սենդի Ռիվերս
Դեյվիդ Բուրտկա - Սկուտեր
Ֆրենսիս Կոնրոյ - Լորետա Սթինսոն
Սարա Չոկ - Ստելլա Զինման
Ջենիֆեր Մորիսոն - Զոուի Փիրսոն
Կայլ Մակլահլեն - Կապիտան
Նազանի Բոնիադի - Նորա
Քել Փեն - Քևին
Բեքի Նյուտոն - Քուին
Էբբի Էլիոտ - Ջանեթ
Ուեյն Բրեյդի - Ջեյմս Սթինսոն


=== Հրավիրված դերասաններ ===


== Ծանոթագրություններ ==


== Արտաքին հղումներ ==
Պաշտոնական կայք Archived 2011-02-20 at the Wayback Machine.
Էջը TV.com-ում Archived 2016-10-14 at the Wayback Machine.
Բառնիի բլոգը Archived 2014-08-10 at the Wayback Machine.
Լումբովկա (գյուղ, Օստրովնոյ քաղաքային օկրուգ)

Լումբովկա (ռուս.՝ Лумбовка), գյուղ Ռուսաստանի, Մուրմանսկի մարզի Օստրովնոյ քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ացի (Մեստիայի շրջան)

Ացի (վրաց.՝ აცი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
(7748) 1987 TA

(7748) 1987 TA, աստերոիդ աստերոիդների հիմնական գոտում։ Հայտնաբերվել է 1987 թվականի հոկտեմբերի 12-ին Ցունեո Նիջիմայի և Տակեշի Ուրատայի կողմից Օջիմայում։
Միջին հեռավորությունը Արեգակից կազմում է 2,313682 ա. մ., առավելագույնը մոտենում է 1,7527 ա. մ. հեռավորության վրա և հեռանում 2,8747 ա. մ.։ Արեգակի շուրջ մեկ ամբողջական պտույտ է կատարում 1285,45 երկրային օրվա ընթացքում, իր ուղեծրով շարժվելով միջինում 0,280058 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7748) 1987 TA աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բեզրուչկի

Բեզրուչկի (ուկրաիներեն՝ Безручки), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Բեզրուչկի գյուղում բնակվում էր 409 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դեղկանց ջուր

Դեղկանց ջուր, գետակ Տիգրիսի ավազանում, Արևմտյան Տիգրիսի համակարգում, նրա ձախակողմյան վտակ Բոթման գետի օժանդակներից մեկը։ Հոսում է Սասունի Խութ գավառով։


== Ծանոթագրություններ ==
Էլեկտրոդային պոտենցիալ

Էլեկտրոդային պոտենցիալ, պոտենցիալի թռիչք, որն առաջանում է մետաղի և էլեկտրոլիտի լուծույթի միջև։ Էլեկտրոդային պոտենցիալը կարող է մետաղների էլեկտրոններ տալու ունակության և դրանով պայմանավորված քիմիական ակտիվության չափ ծառայել էլեկտրոլիտի լուծույթում։ Էլեկտրոդային պոտենցիալի մեծության փոքրացմամբ դասավորելիս՝ մետաղներն առաջացնում են լարման շարք։ Էլեկտրոդային պոտենցիալի բացարձակ արժեքը չափել հնարավոր չէ, չափում են միայն հարաբերական արժեքները համեմատության էլեկտրոդի նկատմամբ։ Որպես համեմատության էլեկտրոդ ծառայում է նորմալ ջրածնական էլեկտրոդը, որի էլեկտրոդային պոտենցիալ պայմանականորեն ընդունվում է հավասար զրոյի։ Էլեկտրոդային պոտենցիալի իմացությունը կարևոր է հոսանքի քիմիական աղբյուրներ նախագծելիս, էլեկտրոլիզը, մետաղների կոռոզիան ուսումնասիրելիս։


== Տես նաև ==
Նորմալ պոտենցիալ
ՈՒԵՖԱ Չեմպիոնների լիգայի լավագույն ռմբարկուների ցանկ

ՈՒԵՖԱ Չեմպիոնների լիգան, (ավելի հաճախ անվանվում է Չեմպիոնների լիգա կամ պատմականորեն Եվրոպական գավաթ), ամենամյա ֆուտբոլային մրցաշար է, որի կազմակերպիչն է ՈՒԵՖԱ-ն սկսած 1955 թվականին, մրցաշրջանին մասնակցում են լավագույն եվրոպական ակումբները։ Մինչև 1992 թվականը պաշտոնապես կոչվել է Եվրոպական չեմպիոն ակումբների գավաթ, բայց հայտնի էր որպես Եվրոպական գավաթ կամ Եվրոպայի չեմպիոնների գավաթ։ Մրցաշարը խմբային փուլ չուներ և երկու խաղերի արդյունքով պարտվող թիմը դուրս էր մնում այդ տարվա մրցաշրջանից։ Մրցաշրջանին մասնակցում էին միայն եվրոպական երկրների չեմպիոնները։
1990-ականներից մրցաշարում ներմուծվեց խմբային փուլ, ինչը նշանակում էր, որ ժամանակակից ֆուտբոլիստները հնարավորություն ունեցան ավելի շատ գոլի հեղինակ դառնալ։


== Բոլոր ժամանակների լավագույն ռմբարկուները (չհաշված որակավորման փուլերը) ==
2017 թվականի հունիսի 04-ի դրությամբ։

1. ^ Կրիշտիանու Ռոնալդուն նաև խաղացել է որակավորման փուլում Սպրորտինգի կազմում
2. ^ Ֆեռնանդո Մորիենտեսը նաև խաղացել է Մարսելի Օլիմպիկում, բայց գոլի հեղինակ չի դարձել։
3. ^ Սամուել Էտո'ոն նաև խաղացել է Ռեալ Մադրիդի կազմում, բայց գոլի հեղինակ չի դարձել։
4. ^ Պատրիկ Կլյուվերտը նաև խաղավել է ՊՍՎ Էյնդհովենում, բայց գոլի հեղինակ չի դարձել։
5. ^ Ռիվալդոն նաև գոլ է խփել որակավորման փուլում ԱԷԿ-ի կազմում։
6. ^ Ռոբին վան Պերսին նաև խաղացել է Ֆեյենորդի կազմում, բայց գոլի հեղինակ չի դարձել։
7. ^ Յարի Լիտմանենը նաև խաղացել է Բարսելոնայի կազմում, բայց գոլի հեղինակ չի դարձել։
8. ^ Ֆրենկ Լեմպարդը նաև խաղացել է Մանչեսթեր Սիթիի կազմում, բայց գոլի հեղինակ չի դարձել։
9. ^ Կլաուդիո Պիզարոն նաև խաղացել է Չելսիի կազմում, բայց գոլի հեղինակ չի դարձել։
10. ^ Նիկոլա Անելկան նաև խաղացել է Ֆեներբախչեյի կազմում, բայց գոլի հեղինակ չի դարձել։


=== Ըստ ֆուտբոլիստի ===


== Ծանոթագրություններ ==
Մազոնե

Մազոնե (իտալերեն՝ Masone), կոմունա Իտալիայի Լիգուրիա մարզի Ջենովա գավառում։
Բնակչությունը կազմում է 3886 մարդ (2008 թվականի տվյալներով)։ Բնակչության խտությունը՝ 130 մարդ/կմ²։ Տարածքը՝ 30 կմ²։ Փոստային ինդեքս՝ 16010։ Հեռախոսային կոդ՝ 010։
Բնակավայրի հովանավորողն է համարվում Սուրբ Սանտա Մարիա Ասունտան։


== Ժողովրդագրություն ==
Բնակչության դինամիկա.


== Կոմունայի վարչակազմ ==
Հեռախոսահամար՝ 010 926003
Էլեկտրոնային փոստ՝ info@comune.masone.ge.it
Պաշտոնական կայք՝ http://www.comune.masone.ge.it/


== Արտաքին հղումներ ==
Պաշտոնական կայք (իտալ.)
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Անձրևացում

Անձրևացում, անձրևացման ագրեգատներով ոռոգման մեքենայացված եղանակ՝ երբ ջուրն արտանետվում է օդ, կոտորակվում մանր կաթիլների և անձրևանման թափվում ոռոգվող հողամասի վրա։


== Պատմություն ==
Գործնականում լայն կիրառություն են ստացել կարճաշիթ, հեռաշիթ և կախովի ագրեգատները։ Անձրևացումը 10–40%-ով բարձրացնելով վերգետնյա օդի շերտի խոնավությունը՝ նվազեցնում է ջրի գոլորշիացումը հողի մակերևույթից։ Ոռոգող ջուրը հագենում է թթվածնով և այլ գազերով, լվանում տերևների փոշին։ Անձրևացումը կանխում է հողերի աղակալումն ու ճահճակալումը, քիչ է խախտում հողի կառուցվածքը, հեշտացնում է դաշտավարական աշխատանքների մեքենայացումը (ջրատարներ, ակոսներ չեն անցկացվում), կրճատում Է ջրի կորուստը և կարգավորում ոռոգող ջրի քանակը։ Անմեղսունակությունը ոռոգման լավագույն ձև է հատկապես կտրտված ռելիեֆի պայմաններում։ Ոռոգման հետ միաժամանակ կարելի է կատարել բույսերի արտարմատային սնուցում, հիվանդությունների և վնասատուների դեմ սրսկումներ։


== Առավելություններ ==
Անձրևացման առավելություններից են՝ ջրման փոքր չափաքանակների պայամաններում հաճախակի ջրելու, բարդ միկրոռելիեֆի պայմաններում կիրառման, ինչպես նաև հովացնող ջրման հնարավորությունը, գրունտային ջրերն ու աղակալած հողերը ավելի բարձր տեղադրված հողերի համար կարևոր հողի թրջման փոքր խոնավությունը, անձրևի ոչ մեծ ուժի և սաստկության դեպքում հողի կառուցվածքի պահպանումը, գոլորշացումը փոքրացնող հողամերձ օդի շերտի խոնավացումը և այլն։ Բույսերի վրա ունենում է բարենպաստ ազդեցություն և նպաստում  նրանց կենսընթացների ակտիվացմանը։ Հողերի ջրային ռեժիմի կարգավորման շնորհիվ աճում է մշակաբույսերի բերքատվությունը։
Ջրի հետ կարելի է ներմուծել պարարտանյութեր, պեստիցիդներ, աճի խթանման և այլ նութեր։ Անկայուն խոնավեցման շրջաններում  ոռոգման և ջրման փոքր չափաքանակներով արդյունավետ է հացահատիկային, կերային, տեխնիկական, բանջարանոցային, պտղատու և հատապտղատու մշակաբույսերի, մարգագետինների և խոտհարքների ոռոգման ժամանակ։ Անձրևացանի կիրառումը արդյունավետ է նաև չորացվող հողերում, ուժեղ ջրաթափանցությամբ գրունտների վրա ձևավորված փոքր հզորության հողերում, զգալի թեքություններով անբարենպաստ բարդ ռելիեֆի պայմաններում, թարմացնող ջրումներ անելու և վեգետացիայի շրջանում ցրտահարության դեմ պայքարելու, նաև սահմանափակ ջրային պաշարների պայմաններում։


== Տեսակներ ==
Բացի սովորական անձրևացումից կիրառում են սաղարթագագաթային, ենթասաղարթային և ցայտոցային անձրևացումներ։ Ցայտոցային անձրևացման ժամանակ ապահովվում է հաճախակի ջրում, որը հնարավորություն է տալիս կարգավորել բույսերի վերնամասերի միկրոկլիման։ Կիրարվում է Այսրկովկասում, Միջին Ասիայում, Մոլդովայում, Հարավային Ուկրաինայում և այլուր։


== Կառուցվածք ==
Ցայտոցային անձրևացման համակարգը բաղկացած է պոմպակայաններից, ոռոգման ցանցից, կառավարման ազդանշանների գեներատորներից և ուժեղացուցիչներից, ցայտոցային անձրևացիր սարքերից, կապուղիներից, ջրման ինքնաշխատ կառավարման համակարգից և այլն։


== Ծանոթագրություններ ==
Ջովանի Սկիապարելլի

Ջովանի Վիրջինիո Սկիապարելլի (իտալերեն՝ Giovanni Virginio Schiaparelli, մարտի 14, 1835(1835-03-14)[…], Սավիլիանո, Կունեո, Պիեմոնտ, Իտալիա - հուլիսի 4, 1910(1910-07-04)[…], Միլան, Իտալիայի թագավորություն), իտալիացի աստղագետ։
1854 թվականին ավարտել է Թուրինի համալսարանը, հետո աշխատել է Բեռլինում Յոհան Էնկեի ղեկավարության տակ։ 1859 - 1860 թվականներին աշխատել է Պուլկովյան աստղադիտարանում Օտտո Ստրուվեի ղեկավարության տակ, 1862 թվականին դարձել է Բրերա աստղադիտարանի տնօրեն Միլանում։
Սկիապարելլին զբաղվել է կրկնակի աստղերի և Արեգակնային համակարգի մարմինների ուսումնասիրություններով, մասնավորապես, Մարս մոլորակի։ 1861 թվականի ապրիլի 26-ին հայտնաբերել է (69) Հեսպերիա աստերոիդը։ 1866 թվականին առաջին անգամ ապացուցեց, որ Լեոնիդներ և Պերսեիդներ ասուպային հոսքերը կապ ունեն գիսաստղների հետ։

1877 թվականին Սկիապարելլին հայտնաբերեց Մարսի ջրանցքները, ինչպես ինքը անվանեց առաջին հայտնաբերված գծերը մոլորակի վրա։ Հիմնականում այսպիսի անվանման և անգլերեն լեզվի թարգմանության անճշտության պատճառով XIX դարի վերջում - XX դարի սկզբում տարածում գտավ այն կարծիքը որ այս «ջրանցքները» ունեն արհեստական ծագում և Մարսի վրա գոյություն ունի քաղաքակրթություն։
Սկիապարելլին հանդիսանում էր Պետերբուրգյան գիտությունների ակադեմիայի անդամ, 1872 թվականում պարգևատրվել է Թագավորական աստղագիտական միության ոսկե մեդալով։ Նրա պատվին են անվանվել հարվածային խառնարաններ Լուսնի և Մարսի վրա, ինչպես նաև (4062) Սկիապարելլի աստերոիդը։ 
Ջովանի Սկիապարելլին հանդիսանում է հայտնի կուտյուրյե Էլզա Սկիապարելլիի հորեղբայրը։


== Գրքեր ==
1873 - Le stelle cadenti (The Falling Stars)
1893 - La vita sul pianeta Marte (Life on Mars)
1925 - Scritti sulla storia della astronomia antica (Writings on the History of Classical Astronomy) in three volumes. Bologna. Reprint։ Milano, Mimesis, 1997.


== Ծանոթագրություններ ==


== Արտաքին հղումներ ==
Ջովանի Սկիապարելլիի կենսագրությունը (անգլ.)
«Կռուգոսվետ» հանրագիտարան


== Տես նաև ==
Սկիապարելլիի անվան աստղադիտարան
Վագուլա (լիճ)

Անվան այլ կիրառումների համար տե՛ս՝ Վագուլա (այլ կիրառումներ)Վագուլա (էստ․՝ Vagula järv, հին՝ Վագգոլա), լիճ Էստոնիայում։ Տեղակայված է Վիրումաա նահանգում՝ Վիռու քաղաքից 2 կմ դեպի արևմուտք։ Լճի միջով անցնում է Վիհանդու գետը։ Գետի հոսանքով 2 կմ դեպի ներքև տեղակայված է Տամուլա լիճը։
Վագուլա լճի ափին են տեղակայված Յավերե, Ռոոզիզարե և Յուբա գյուղերը։ Լճի հարավային ափի մոտ է գտնվում Վագուլա երկաթուղային կայարանը։
Լճի մակերեսը կազմում է 518,7 հա։ Երկարությունը արևելքից դեպի արևմուտք կազմում է 4,6 կմ, լայնությունը՝ 1,7 կմ։ Ամենամեծ խորությունը 11,5 մ է, միջին խորությունը՝ 5,2 մ։ Ափերը ցածր են, մեծ մասամբ ավազային կամ խճային։ Լճի ջրի մակարդակը 1934 թվականին նվազել է ավելի քան մեկ մետրով։ Ներկայում լիճը տեղակայված է ծովի մակարդակից 69,2 մ բարձրության վրա։ 1974 թվականին ակստեղ կազմակերպվել է «Վագուլա» ձկնաբուծական տնտեսությունը։
Լճում բնակվում են տարբեր տեսակի ձկներ՝ բրամ, պերկես, աքերին, մանրածածան, գայլաձուկ, յազ, գետածածան, կարմրախայտ, գետային օձաձուկ, լին, շիղաձուկ, գետային քարադիազ և այլն։ Ջրլող թռչուններից լճի ափերին բնադրում են մեծ սուզակներ, սև փարփարներ, կռնչան բադեր, հողամաղիկներ, թշշան կարապներ և այլն։ 1960-ական թվականների սկզբի տվյալներով՝ լճի ձկնամթերքը շատ չէր՝ շուրջ 20 կգ/հա։ Մասնագետները լիճը դասում են մեզոտրոֆիկ լճերի շարքում։
Վագուլա լիճը հանգստի սիրված վայր է։ Այստեղ պարբերաբար անցկացվում են ձկնորսության մրցույթներ։
XX դարի սկզբին Վագուլա լճի մոտ հայտանբերվել են բրոնզե հնագույն իրեր, որոնցից պահպանվել է հինգերորդ դարի ճարմանդ՝ պատրաստված կարմիր ու սպիտակ էմալից, և հարթ լծաղեղ։ Լճում գտնվել են նաև մամոնտի ու զուբրի ոսկորներ։


== Ծանոթագրություններ ==


== Գրականություն ==
Aare Mäemets. Eesti NSV järved ja nende kaitse. Tln., 1977
Вага А. Я. Летний планктон озёр Тамула и Вагула. Тарту. 1923.
Ջորջինա Չափման

Ջորջինա Ռոուզ Չափման (անգլ.՝ Georgina Chapman, ապրիլի 14, 1976(1976-04-14), Լոնդոն, Միացյալ Թագավորություն), բրիտանացի դերասանուհի, երգչուհի, նորաձևության դիզայներ և ֆոտոմոդել։


== Կենսագրություն ==
Ջորջինա Ռոուզ Չամփանը ծնվել է 1979 թվականին ապրիլի 14-ին Լոնդոնում՝ գործարար Բրայան Չամփմանի ընտանիքում։ Մեծացել է Ռիչմոնդում, սովորել է Ուիլթշիրի Մալբորո քոլեջում։ Իր 20 տարիների ընթացքում Չամփմանը մշակել է թեփի դեմ Head & Shoulders շամպունի գովազդը։ Ապա գործընկեր Քերեն Քրեյգի հետ ծանոթացել է, երբ նրանք սովորում էին Չելսիի արվեստի և դիզայնի քոլեջում։ Չեփմենը  Ուիմբլոնդի արվեստի դպրոցը ավարտել է 2001 թվականին և սկսել է իր կարիերան որպես նորաձևության դիզայներ։ Համալսարանն ավարտելուց հետո նկարահանվել է տարաբնույթ սերիալներում և ֆիլմերում։
2004 թվականին Քարեն Քրեյգի հետ միասին Ջորջինան ստեղծել է «Marchesa» ֆեյշն-լեյբլը, որը կոչվել է ազնվական Լուիզա Կիզատիի պատվին։ Ապրանքանիշի ներդրողներից են Ջուզեպպե Չիպրիանին և Սթիվ Վիտկոֆը։ 2006 թվականին լեյբլը ճանաչվել է Ամերիկայի մոդելավորողների խորհրդի կազմակերպության 10 լավագույն եզրափակիչ դուրս եկածներից մեկը։ Ըստ Sunday Times-ի ամենահարուստ մարդկանց ցանկի՝ 2015 թվականի դրությամբ Չլեմենի մաուր կապիտալը կազմել է 15 միլիոն ֆունտ ստերլինգ։ 2012-2019 թվականների ընթացքում եղել է Պոդիում նախագծի դատավոր։
2019 թվականի մայիսին Չամփանի երեկոյան զգեստի դիզայնը 2019 թվականի Met Gala-ի գալա համերգի ժամանակ Նյու Յորքում ներկայացրել է հոլիվուդյան դերասանուհի Կոնստանս Վուն։


== Անձնական կյանք ==
Չափմանը ծնվել է ազդրոսկրի անտեվերսիայով, ինչի արդյունքում քայլելիս նրա մատները ուղղված են եղել ներս։ Ութ տարեկան հասակում նրա մոտ ախտորոշել են դիսլեքսիա։
2007 թվականի դեկտեմբերի 15-ից Ջորջիանան ամուսնացած է եղել պրոդյուսեր Հարվի Վայնշտեյնի հետ, որի հետ մինչև հարսանիքը հանդիպել է երեք տարի։ 2017 թվականի հոկտեմբերի 10-ին Չամփանը հայտարարել է Վայնշտեյնի հետ բաժանման մասին՝ կապված մամուլում հայտնված այլ կանանց նկատմամբ ամուսնու սեռական ոտնձգությունների մասին տվյալների հետ։
Ամուսիններն ունեն երկու երեխա՝ դուստրը՝ Ինդիա Փյորլ Վայնշտեյնը և որդին՝ Դաշիել Մաքս Ռոբերտ Վայնշտեյնը։
2020 թվականի մարտին հայտնի է դարձել, որ Չափմանը հարաբերությունների մեջ է գտնվում դերասան Էդրիեն Բրոուդիի հետ։


== Ծանոթագրություններ ==
40 (այլ կիրառումներ)

40 անվանումը կարող է ունենալ հետևյալ կիրառումները․

40 (թիվ) - բնական թիվ,
40 (ֆիլմ, 2007) - ռուսական գեղարվեստական ֆիլմ՝ հիմնված Ռամիզա Ֆատալիևի «Պավելեցկի կայարան» պատմվածքի վրա։
Վլադիմիրո-Իլինկա (գյուղ, Բոբրինեցի շրջան)

Վլադիմիրո-Իլինկա (ուկրաիներեն՝ Володимиро-Іллінка), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Վլադիմիրո-Իլինկա գյուղում բնակվում էր 329 մարդ։ Բնակավայրը զբաղեցնում է 0,731 կմ² տարածք։ Բնակչության խտությունը կազմում էր 450,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արյան ալյուր

Արյան ալյուր, չոր, իներտ փոշի է, պատրաստված արյունից, օգտգագործվում է որպես ազոտի մեծ պարունակությամբ օրգանական պարարտանյութ, ինչպես նոև պրոտեինի մեծ պարունակությամբ անասնակեր։ N = 13.25%, P = 1.0%, K = 0.6%.
Հանդիսանոում է մեծ քանակությամբ ազոտի բնական աղբյուրներից մեկը։


== Պատրաստում ==
Պատրաստում են հիմնականում կենդանիների սպանդանոցներում ստացված արյունը վերամշակելով։ Ստանդարտ արյան ալյուր շագանակագույն, յուրահատուկ հոտով մանրահատիկ փոշի է։


== Կիրառում ==


=== Սննդի հավելում (անասնակեր) ===
Պարունակում է 9-11 % ջուր, 3-5 % ճարպ, 6-10 % մոխիր, 73-81 % պրոտեին։ Արյան ալյուրում կալցիումը և ֆոսֆորը քիչ են, իսկ երկաթը, նատրիումը և քլորը՝ համեմատաբար շատ։ Արյան ալյուրի սպիտակուցային բարձր սննդարարությունը պայմանավորված է նրա բաղադրության մեջ եղած լիարժեք սպիտակուցով։
Կերակրում են գյուղատնտեսական բոլոր կենդանիներին, բայց ավելի հաճախ՝ խոզերին, թռչուններին և մորթատու գազաններին։ Արյան ալյուրը օգտագործվում է հիմնականում որպես կերակրի դիետիկ հավելում լիզինի հետ խոշոր եղջերավոր անասունների, ձկների և թռչունների համար։ Օգտագործելուց առաջ հաճախ խառնում եմ մելասների հետ։


=== Օրգանական պարարտանյութ ===
Արյան ալյուրը, ոսկրի ալյուրը, և անասունների սպանդի արդյունքում ստացվող այլ ապրանքները օգտագործվում են որպես պարարտանյութեր օրգանական գյուղատնտեսության մեջ, սակայն դրանք չի թույլատրվում կիրառել որպես օրգանական անասնապահության մեջ որպես կերակրի հավելում։ Որպես արյան ալյուրի փոխարինող են օգտագործվում փետուրի ալյուրը և առվույտի ալյուրը։


=== Վնասատուներից պաշտպանություն ===
Արյան ալյուրը երբեմն շաղ են տալիս բույսերի վրա, նրանց վնասատու կենդանիներից պաշտպանելու համար, օրինակ՝ ճագարներից։


== Տես նաև ==
Ոսկրի ալյուր
Ոսկրի փոշի


== Ծանոթագրություններ ==
Բրեժու Սանտու

Բրեժու Սանտու (պորտ.՝ Brejo Santo), համայնք Բրազիլիայում՝ Սեարա նահանգի կազմում։ Գտնվում է Սեարա նահանգի Հարավ-կենտրոնական մարզում։ Մտնում է Բրեժու Սանտու գավառի կազմի մեջ։ Բնակչությունը կազմում է 42 004 մարդ՝ 2006 թվականի տվյալներով։ Գրավում է 661,959 կմ2 տարածք։ Բնակչության խտությունը՝ 63,5 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 94.443.480,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.338,29 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,673 (տվյալները ՄԱԿ-ի զարգացման ծրագրի)
Աղեքսանդր Ա Ջուղայեցի

Աղեքսանդր Ա Ջուղայեցի (17-րդ դար, Սպահան, Իրան - նոյեմբերի 22, 1714(1714-11-22), Վաղարշապատ), Ամենայն Հայոց կաթողիկոս (1706-1714), հաջորդել է Նահապետ Ա Եդեսացի կաթողիկոսին։


== Կենսագրություն ==
Հայոց կաթողիկոս 1706 թվականից։ Սկզբում եղել է Նոր Ջուղայի Ամենափրկիչ վանքի առաջնորդ (1697-1706 թթ.)։ Պաշտպանել է հայ եկեղեցու դավանական սկզբունքներն ընդդեմ Նոր Ջուղայի կաթոլիկ քարոզիչների և այդ առթիվ 1682 թվականին շարադրել իր «Գիրք ատենական, որ ասի Վիճաբանական» գործը (հրտ. 1687 թ,)։ Հալածել է կաթոլիկություն ընդունած հայերին։ Ունի տպագիր ու անտիպ աշխատություններ ու նամակներ։ Կարևոր են Կղեմես ԺԱ պապին և Պետրոս Մեծին ուղղված նամակները։
Ռուսական կայսեր գրված նամակը ցույց է տալիս, որ Աղեքսանդր Ջուղայեցին հարել է Իսրայել Օրու ազատագրական գաղափարներին, ունեցել ռուսական կողմնորոշում։
Կաթողիկոսական գահին Նահապետ Ա Եդեսացուն հաջորդել է Աստվածատուր Ա Համադանցին։


== Աշխատություններ ==
Գիրք որ կոչի ատենական վիճաբանութիւն, արարեալ Տեառն Աղեքսանդրու Սրբազան Կաթուղիկոսի Ջուղայեցւոյ:Կոստանդնուպօլիս, 1783 (երկրորդ հրատարակություն)։ Archived 2016-03-04 at the Wayback Machine.
Աղեքսանդր Կաթուղիկոս Ջուղայեցի, Գրքոյկ որ կոչի Աղօթամատոյց, Նոր Նախիջևան, 1790։ Archived 2017-11-17 at the Wayback Machine.


== Գրականություն ==
Հակոբ Անասյան, Հայկական մատենագրություն. Ե-ԺԸ դդ, Հտ. Ա, Երևան, 1959, էջ 578-595։


== Ծանոթագրություններ ==
(4323) Հորտուլուս

(4323) Հորտուլուս (անգլ.՝ Hortulus), աստերոիդ աստերոիդների հիմնական գոտում։ Հայտնաբերվել է 1981 թվականի օգոստոսի 27-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,246199 ա. մ., առավելագույնը մոտենում է 1,7893 ա. մ. հեռավորության վրա և հեռանում 2,7031 ա. մ.։ Արեգակի շուրջ մեկ ամբողջական պտույտ է կատարում 1229,62 երկրային օրվա ընթացքում, իր ուղեծրով շարժվելով միջինում 0,292773 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4323) Հորտուլուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Arrows A18

Բոլիդ Arrows A18 (անգլ.՝ Arrows A18), Սերխիո Ռինլանդի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1997 թվականի մրցարշավին մասնակցելու համար։


== Ծանոթագրություններ ==
Սեն Լուե սյուր Սել

Սեն Լուե սյուր Սել (ֆր.՝ Saint-Louet-sur-Seulles), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 182 մարդ, բնակչության խտությունը` 42.03 մարդ/կմ²։ Բնակավայրը զբաղեցնում է 4.33 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ արևմուտք, Կան քաղաքից` 24 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 107 աշխատունակ (15-64 տարեկան)  բնակիչ, որոնցից ակտիվ էին 89-ը, իսկ ոչ ակտիվները` 18։ Ակտիվության ցուցանիշը կազմում է 83,2 %։ 89 աշխատունակ մարդկանցից աշխատել է 86 անձ (48 տղամարդ և 38 կին)։ Գործազուրկ են եղել 3 անձ (0 տղամարդ և 3 կին)։ 18 անաշխատունակներից 6-ը եղել են աշակերտներ կամ ուսանողներ, 6-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Եվրոսպորտ

Եվրոսպորտ, ֆրանսիական միջազգային մարզական հեռուստաընկերություն, եթեր է հեռարձակվում 1989 թվականի փետրվարի 5-ից։ Պատկանում է ֆրանսիական TF1 Group հոլդինգին (80%) և ամերիկյան Discovery Communications մեդիաընկերությանը (20%)։ Հեռուստաալիքը հասանելի է 59 երկրներում, հեռարձակվում է 20 լեզուներով։
Շատ երկրներում հեռարձակվում է ալիքի համաեվրոպական տարբերակը, սակայն Գերմանիայում, Ֆրանսիայում և Անգլիայում հեռարձակվում են հեռուստաալիքի սեփական տարբերակները՝ թարգմանված տիտրերով և սեփական գովազգային հոլովակներով։
2013 թվականին «Eurosport»-ը համացանցում թողարկեց 11 թեմատիկ ալիքներ։


== Լրացուցիչ հեռուստաալիքներ ==


=== Eurosport HD ===

2008 թ. մայիսի 25-ից սկսել է հեռարձակվել հեռուստաալիքի բարձր պարզության (HD) տարբերակը։ Պոտենցիալ դիտորդների թիվը կազմում է շուրջ 240 միլիոն մարդ։ Հեռարձակվում է 15 լեզուներով։


=== Eurosport 2 ===

Հեռուստաալիքը հիմնվել է 2005 թ. հունվարի 10-ին, և տարբերվում է հիմնական հեռուստաալիքից մեծ մասամբ երիտասարդական մարզատեսակների ցուցադրությամբ։ Հասանելի է 35 երկրներում 13 լեզվով՝ անգլերեն, ֆրանսերեն, իտալերեն, գերմաներեն, պորտուգալերեն, հունարեն, հունգարերեն, ռուսերեն, լեհերեն, ռումիներեն, բուլղարերեն, սերբերեն և թուրքերեն։
Գործում է նաև հեռուստաալիքի HD տարբերակը։


=== Eurosport News ===

Մարզական լուրերի հեռուստաալիքը եթեր է հեռարձակվում 2000 թ. սեպտեմբերի 1-ից։


=== British Eurosport ===
Հեռուստաալիքի Մեծ Բրիտանիայի տարբերակն է, հիմնվել է 1999 թվականին։ 2012 թ. հուլիսի 25-ից մեկնարկեց ալիքի HD տարբերակը։ 2012 թ. կայանալիք Ամառային Օլիմպիադայի հանդիպումները թողարկվում էին նաև 3D տարբերակով։


=== Eurosport 3D ===
2010 թ. ապրիլից հեռարձակվում է «Eurosport 3D» ալիքը։


== Եվրոսպորտը Հայաստանում ==
1998-2002 թվականներին հեռուստաալիքը վերահեռարձակվում էր Դար 21 հեռուստաընկերության կողմից։


== Արտաքին հղումներ ==
Պաշտոնական կայք (անգլ.)
Պաշտոնական կայք (ռուս.)
Պաշտոնական կայք (ֆր.)


== Ծանոթագրություններ ==
(4803) Բիրկլ

(4803) Բիրկլ (անգլ.՝ Birkle), աստերոիդ աստերոիդների հիմնական գոտում։ Հայտնաբերվել է 1989 թվականի դեկտեմբերի 1-ին Ջոան Բաուրի կողմից Չաոնիսում։
Միջին հեռավորությունը Արեգակից կազմում է 2,901757 ա. մ., առավելագույնը մոտենում է 2,7916 ա. մ. հեռավորության վրա և հեռանում 3,0119 ա. մ.։ Արեգակի շուրջ մեկ ամբողջական պտույտ է կատարում 1805,47 երկրային օրվա ընթացքում, իր ուղեծրով շարժվելով միջինում 0,199394 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4803) Բիրկլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Այլանց (լեռ)

Այլանց, Այլանլու, լեռնագագաթ Հայաստանի Սյունիքի մարզում, Բարգուշատի լեռնաշղթայում, Տանձավեր գյուղից հարավ-արևելք։ Բարձրություն 2062 մ։


== Ծանոթագրություններ ==
Յաել Աբեկասսիս

Յաել Աբեկասսիս (հուլիսի 19, 1967(1967-07-19), Աշկելոն, Աշկելոն, Հարավային մարզ, Իսրայել), իսրայելցի դերասանուհի, կինոպրոդյուսեր, ֆոտոմոդել։ «Golden Screen Awards» մրցանակի (2003) դափնեկիր է «Լավագույն դերասանուհի» անվանակարգում  Էլլիի դերով «Shabatot VeHagim» հեռուստասերիալում (1999), նկարահանվել է 1999-2004 թվականներին։  «Օֆիր» մրցանակի  «Լավագույն դերասանուհի» անվանակարգի հավակնորդ է (2008) Միրի դերի համար «Ինչպես և քո հայրը» ֆիլմում։


== Կենսագրություն ==
Յաել Աբեկասսիսը ծնվել է 1967 թվականի հուլիսի 19-ին Աշկելոնում (Իսրայել), դերասանուհի Ռայմոնդա Աբեկասսիսի ընտանիքում։
Յաեը իր կարիերան սկսել է 1981 թվականին ֆոտոմոդելի աշխատանքով։ 1991 թվականին Աբեկասսիսի առաջնելույթը եղել է«Սաշայի համար» ֆիլմը, որտեղ խաղացել է Ջուդիտի դերը։ 2012 թվականին նա հանդես է եկել որպես երկու ֆիլմերի պրոդյուսեր՝ «Այա» և «Նամակ անցյալից»։ «Golden Screen Awards» (2003) մրցանակի դափնեկիր է «լավագույն դերասանուհի» անվանակարգում «Shabatot VeHagim» (1999թ.) հեռուստասերիալում Էլիի դերի համար, որում նա նկարահանվել է 1999-2004 թվականներին։ «Օֆիր» մրցանակի  «Լավագույն դերասանուհի» անվանակարգի հավակնորդ է (2008թ.)  Միրի դերի համար «Ինչպես և քո հայրը» ֆիլմում։
1996-2003 թվականներին  Յաելը ամուսնացած է եղել դերասանի հետ (ծնվ. 1972 թվական)։ Այդ ամուսնության ժամանակ ծնվել է Աբեկասսիսի առաջնեկը՝ Մորի Միլերը ։
2004 թվականից Յաելը ամուսնացած է երկրորդ անգամ գործարար Ռոնի Դուեկոյի հետ։ Այդ ամուսնության ժամանակ  ծնվել է Աբեկասսիսի երկրորդ որդին (ծնվ. 2005 թվական)։


== Ծանոթագրություններ ==


== Արտաքին հղումներ ==
Յաել Աբեկասսիսը (անգլ.) Internet Movie Database կայքում
Եվրատեսիլ 1957 երգի մրցույթ

«Եվրատեսիլ 1957 երգի մրցույթը» եղել է երկրորդ Եվրատեսիլ երգի մրցույթը և տեղի է ունեցել 1957 թվականի մարտի 3-ին Ֆրանկֆուրտ (Մայն) քաղաքում (Գերմանիա)։ Ինչպես և առաջին մրցույթը, այս մեկը կրկին հիմնականում ռադիո ծրագիր էր, բայց կար մարդկանց նկատելի աճ, ովքեր ունեյն հեռուստացույցներ։ Մրցույթը հաղթեց Նիդերլանդները ներկայացնող Քորի Բրոքքենը «Net Als Toen» երգով։
Որոշ ժամանակ լուրեր են տարածվել, որ Վալտեր Անդրեաս Շվարցը իր «Im Wartesaal Zum Großen Glück» երգով զբաղեցրել է երկրորդ հորիզոնականը, այդ իսկ պատճառով Գերմանիան հյուրընկալեց Եվրատեսիլ 1957 երգի մրցույթը։ Իրականում կանոնը, որ հաղթող երկիրը պետք է կազմակերպի հաջորդ տարվա Եվրատեսիլը դեռևս չէր բեղմնավորված։ Սակայն, ինչպես ավելի շատ երկրներ ցանկանումեյն մասնակցել, դա դարձավ անպետք։


== Անցկացման վայր ==

Ֆրանկֆուրտ (Մայն)-ը քաղաք է Գերմանիայում, Հեսեն երկրամասում, Մայն գետի ափին։ Ֆինանսական և առևտրական խոշոր կենտրոն, միջազգային օդանավակայան (Ռայն-Մեյն), մեքենաշինության, քիմիկական արդյունաբերության կենտրոն։
Վայրը, որը ընտրված էր հյուրընկալելու երկրորդ Եվրատեսիլ մրցույթը, եղել էր Հեսենյան ռադիոյի գլխավոր սրահը, մի կառույց, երաժշտական դահլիճ և նախկին հեռուստատեսության ստուդիա, որը գտնվում է Ֆրանկֆուրտում։ Դա եղել է Հեսենյան Ռադիոյի նախկին շտաբը։ Այսօր օգտագործվում է որպես երաժշտական դահլիճ։


== Ֆորմատ ==
Այս տարվա մրցույթում Իտալիայի ելույթը տևել է 5։09 րոպե, մինչդեռ Մեծ Բրիտանիայի ելույթը տևեց ընդամենը 1։52 րոպե։ Այդ իսկ պատճառով ստեղծվեց կանոն, որ յուրաքանչյուր երգ մրցույթում չպետք է ավել լինի, քան 3 րոպե, այս կանոնը ուժի մեջ է մնում մինչ այսօր։
Ի փոփոխության նախորդ տարվա մրցույթի կանոններին, այս տարի իրավունք է տրվել դուետներին մասնակցելու։ Դանիայի ներկայացուցիչները Բիրթե Վիլկեն և Գուստավ Վինքլերը առաջին դուետն է Եվրատեսիլ երգի մրցույթի պատմության մեջ։
Սա առաջին տարին էր, որտեղ ժյուրիի անդամները հաղորդակցվում էին հեռախոսով։ Սա նաև առաջին անգամն էր, երբ Հոլանդիան հաղթել է մրցույթը։ Մեկ այլ զգալի փոփոխությունն այն էր, որ ազգային ժյուրինչէր կարող քվեարկել իրենց սեփական երգի օգտին։


== Մասնակիցներ ==


== Քվեարկության աղյուսակ ==


== Վերադարձած մասնակիցներ ==


== Միջազգային հեռարձակում և քվեարկում ==


=== Քվերակություն և խոսնակներ ===


=== Մեկնաբաններ ===


== Ծանոթագրություններ ==


== Հղումներ ==
Եվրատեսիլի պաշտոնական կայք
Եվրատեսիլ 1957 երգի մրցույթ (Վիդեո)
Կարավան (այլ կիրառումներ)

Կարավան, կարող է վերաբերել՝

Կարավան - ավան, Ուկրաինայի Խարկովի մարզի Խարկովի շրջանում
Կարավան - գյուղ, Ուկրաինայի Խարկովի մարզի Դերգաչևի շրջանում
Կարավան - գյուղ, Ուկրաինայի Խարկովի մարզի Նովովոդոլաժսկի շրջանում
Կարավան - գյուղ, Ուկրաինայի Սումիի մարզի Լեբեդինի շրջանում
Աստերոիդների ցանկ (310701-310800)

Աստերոիդների ցանկ (310601-310700)  • Աստերոիդների ցանկ  • Աստերոիդների ցանկ (310801-310900)
 Աստերոիդների ցանկ (310601-310700)  • Աստերոիդների ցանկ  • Աստերոիդների ցանկ (310801-310900)
Ասար (Պելյանի նահանգ)

Անվան այլ կիրառումների համար տե՛ս՝ Ասար (այլ կիրառումներ)Ասար, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Լանի (գյուղ, Գալիչի շրջան)

Անվան այլ կիրառումների համար տե՛ս՝ ԼանիԼանի (ուկրաիներեն՝ Лани), գյուղ Ուկրաինայի Իվանո-Ֆրանկովսկի մարզի Գալիչի շրջանում։
Չճշտված տվյալներով Լանի գյուղում բնակվում էր 645 մարդ։ Բնակավայրը զբաղեցնում է 8,42 կմ² տարածք։ Բնակչության խտությունը կազմում էր 76,6 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրկնավարակում

Կրկնավարակում, ռեինֆեկցիա (լատ.՝ re - Կրկնա..., վերա... և infectio - վարակ), մարդու կամ կենդանիների կրկնակի վարակվելը վարակիչ հիվանդությունների հարուցիչներով։ Կրկնավարակում պետք է տարբերել հիվանդության սրացումից (ռեցիդիվ), որը տեղի է ունենում կարծեցյալ առողջացումից հետո։ Տարբերակումը մեծ նշանակություն ունի բժշկական տակտիկայի ճիշտ ընտրության և համաճարակային օջախի հայտնաբերման համար։
Կակադու (ազգային պարկ)

Կակադու ազգային պարկը, համաշխարհային ժառանգության օբյեկտ է, որը գտնվում է Ավստրալիայում։ Գտնվում է Դարվին քաղաքից 171 կմ դեպի արևելք։ Անվանումը առաջացել է տարածքում բնակվող կակադու ցեղի անունից։ Ազգային պարկը գտնվում է ուժեղ հսկողության ներքո։
Ազգային պարկում կան 1700 տեսակի բույսեր, 280 տեսակի հազվադեպ հանդիպող թռչուններ, 77 տեսակի ձկներ, 1000 տեսակի միջատներ, 60 տեսակի կաթնասուններ։ Պարկում գործում է Րենջեր ուրանի հանքը, որը աշխարհում ուրանի ամենա արդյունավետ հանքերից է։


== Ծանոթագրություններ ==


== Հղումներ ==
Կակադու ազգային պարկ
Միխայիլ Ստելմախ

Միխայիլ Աֆանասևիչ Ստելմախ (մայիսի 11 (24), 1912, Դյակովցի, Litin County, Պոդոլսկի նահանգ, Ռուսական կայսրություն - սեպտեմբերի 27, 1983(1983-09-27), Կիև, Ուկրաինական ԽՍՀ, ԽՍՀՄ), ուկրաինացի խորհրդային գրող։ Սոցիալիստական աշխատանքի հերոս (1972)։ ՌՍՍՀ ԳԱ ակադեմիկոս (1978)։
Հայրենական մեծ պատերազմի մասնակից։ 1945-1953 թվականներին աշխատել է ՈւՄՍՀ ԳԱ-ի արվեստագիտության, բանահյուսության և ազգագրության ինստիտուտում։


== Ստեղծագործություններ ==
Հայտնի արձակ գործերից են՝ 

«Մեծ տոհմ» (1949-51, ԽՍՀՄ պետ․ մրցանակ, 1951),
«Մարդու արյունը ջուր չէ» (1957, հայկական հրատարակություն 1962),
«Աղ ու հաց» (1959) եռերգությունում (լենինյան մրցանակ, 1961),
«Ճշմարտություն և անարդարություն» (1961),
«Երգ քո մասին» (1969) վեպերում պատկերել է 20-րդ դարի ուկրաինացի գյուղի կյանքի գլխավոր փուլերը։Ստելմախի արձակն աչքի է ընկնում գյուղացու հոգեբանության խոր ճանաչողությամբ, հարուստ լեզվով, բանահյուսական և ազգագրական տարրերի առատությամբ։


== Թարգմանություններ ==
Ուկրաիներեն է թարգմանել Ավետիք Իսահակյանի բանաստեղծություններից։ ԽՍՀՄ VI-X գումարումների Գերագույն սովետի դեպուտատ։ Պարգևատրվել է Լենինի 3 և 4 այլ շքանշաններով։


== Ծանոթագրություններ ==
Մայքլ Ջեքսոնի ալբոմների սկավառակագրություն

Այս հոդվածում ներկայացված են ամերիկյան երգիչ Մայքլ Ջեքսոնի ալբոմները։ Դիսկոգրաֆիայում ներկայացված են իր 10 ստուդիական ալբոմները և մասնակի կարգով ռեմիքս, կենդանի կատրմամբ, սաունդրեք ալբոմները, ինչպես նաև EP-ները։ Այս տեղ չեն ներկայացվում վերաթողարկումները՝ բացառությամբ, եթե դրանք առանձին չեն ստանում սերտեֆիկացի (օր. Thriller 25)։ Նաև ներկայացված են 10 երկրներում այդ ալբոմների վաճառքի թվերը, գրաված բարձրագույն հորիզոնականները և սերտեֆիկացիաները։

Մայքլ Ջոզեֆ Ջեքսոն ամերիկացի երգիչ, պարող, պրոդյուսեր և գործարար։ Նրան համարում են փոփ երաժշտության արքա, արժանացել է «Սերնդի», «Տասնամյակի», «Դարի լավագույն երգիչ», «Հազարամյակի արտիստ» կոչումներին։ Ջեքսոնը բոլոր ժամանակների ամենաշատ սկավառակ վաճառած արտիստն է (780 միլիոն սկավառակ)։ Ջեքսոնը 13 անգամ գրանցվել է «Գինեսի» ռեկորդների գրքում և համարվում է բոլոր ժամանակների ամենանշանավոր և ազդեցիկ արտիստներից մեկը։ Երաժշտության, պարի և նորաձևության մեջ ունեցած իր ներդրումը Մայքլին մոտ չորս տասնամյակ դարձրեց փոփ երաժշտության կենտրոնական դեմքը։ Մայքլ Ջեքսոնը նաև մեծ մարդասեր էր և ուներ 39 բարեգործական ընկերություն։ 2009 թ. հունիսի 23-ին «Ի բարօրություն մարդկության» մրցանակի հանձնման բարձրագույն խորհրդի որոշմամբ Մայքլ Ջեքսոնը պարգևատրվեց «Համաշխարհային մշակույթում ունեցած կարկառուն ավանդի համար» մրցանակով։ Ընդհանուր առմամբ թողարկել է 10 սոլո ստուդիական ալբոմ
Մայքլ Ջեքսոնը մահացել է 2009 թ. հունիսի 25-ին՝ 50 տարեկան հասակում, այնուհետ Sony Music Entertainment-ի հետ կքնվում է պայմանագիր ըստ որի Sony-ն իրավունք է ստանում Մայքլի անշարժ գույքի նկատմամբ, ինչպես նաև մինչ 2017 թվականը նրան են անցնում Մայքլի ձայնագրությունների հեղինակային իրավունքները և ընկերությունը իրավունք է ստանում թողարկել Մայքլի 7 ետմահու ստուդիական ալբոմ։


== Ստուդիական ալբոմներ ==


== Ետմահու թողարկումներ նախկինում չթողարկված երգերով ==


== Սաունդթրեքներ ==


== Ժողովածուներ ==


== Ռեմիքս և իփի (EP) ==


== Համերգային ալբոմներ ==
One Night in Japan (2009)
Bad 25 Disc 3 (2012)


== Տես նաև ==


== Հղումներ ==
Discography from SwissCharts.com
Discography Archived 2008-09-12 at the Wayback Machine. from AboutMichaelJackson.com
Discography Archived 2008-04-18 at the Wayback Machine. from RollingStone.com


== Աղբյուրներ ==
Ռիքշա

Ռիքշա, երկու կամ երեք անիվներով ուղևորատար փոխադրամիջոց։ Ռիքշա տերմինը առաջին անգամ օգտագործվել է 1887 թվականին։ Սինգապուրում առաջին ռիքշան երթևեկվել է 1880 թվականին, որի հետևանքով մեծ փոփոխությունների են ենթարկվել Սինգապուրի փողոցները։ Ռիքշա վարելը 19-րդ դարում համարվում էր տղամարդկանց ամենատարածված աշխատանքներից մեկը։ Ռիքշայի տարածվածությունը նվազել է, քանի որ մեքենաները, գնացքները և այլ ժամանակակից փոխադրմիջոցները լայն տարածում են ստացել աշխարհում։ Միևնույն ժամանակ 21-րդ դարում ռիքշան որոշ երկրներում շարունակում է մնալ առաջադեմ փոխադրամիջոցներից մեկը, քանի որ այն ավելի մատչելի է։


== Ստուգաբանություն ==
Ռիքշա տերմինը գալիս է ճապոնական բառեր՝ jinrikisha (人力車, 人 ցզինն չինարեն = մարդ, 力 Ռիկայի = իշխանությունը կամ ուժ, և 車-ը sha = նավը)-ից, որը բառացիորեն նշանակում է տրանսպորտային միջոց։


== Պատկերասրահ ==

		
		
		
		
		


== Ծանոթագրություններ ==
Աստերոիդների ցանկ (185201-185300)

Աստերոիդների ցանկ (185101-185200)  • Աստերոիդների ցանկ  • Աստերոիդների ցանկ (185301-185400)
 Աստերոիդների ցանկ (185101-185200)  • Աստերոիդների ցանկ  • Աստերոիդների ցանկ (185301-185400)
Լորան Քասսեգրեն

Լորան Քասսեգրեն (ֆր.՝ Laurent Cassegrain, մոտ 1629, մոտ Շարտր - օգոստոսի 30, 1693(1693-08-30), Chaudon), ֆրանսիացի կաթոլիկ քահանա և օպտիկ։


== Կենսագրություն ==
Ծնվել է Շարտրում (Էր և Լուարի և դեպարտամենտում) մոտ 1629 թվականին (ճշգրիտ ծննդյան ամսաթիվը անհայտ է)։ Նրա կյանքի մասին շատ քիչ հավաստի տեղեկություններ կան։ Վարկած կա, որ նա եղել է ֆիզիկայի պրոֆեսոր և դասավանդել է Քոլլեժ-դե-Շարթրում, մեկ այլ վարկածի համաձայն Լորանը եղել էր քանդակագործ և Լյուդովիկոս XIV-ի ձուլորդը։
Ստույգ հայտնի է, որ 1672 թվականի ապրիլի 25-ին փարիզյան հանդիպման ժամանակ, ներկայացված էր Մեգոֆոնների մասին Քասսեգրենի տրակտատը։ Տրակտատում նաև ներկայացված էր, որ Քասսեգրենը մշակել է հեռադիտակ-ռեֆլեկտորի սխեմա, որը տարբերվում էր նախկին առաջադրվածից Նոյւտոնի կողմից։ Քասսեգրենի սխեմայում երկրորդական հայելին այնպես է տեղադրված, որ հավաքում է օբյեկտիվից ճառագայթներ մինչև ֆոկուսին հասնելը և արտացոլում ակնապակու մեջ՝ օբյեկտիվի կենտրոնական անցքով։ Նրա սխեման մի շարք առավելություններ ունի։ Նրանում մասնակիորեն կոմպենսացվում է մակերեսային շեղումը, ինչի շնորհիվ այն սկսել է լայնորեն կիրառվել մեծ աստղադիտակների ստեղծման համար։
Նրա պատվին անվանել են խառնարան լուսնի վրա։


== Գրականություն ==
Колчинский И.Г.,Корсунь А.А.,Родригес М.Г. Астрономы.Биографический  справочник. — Киев: Наукова  думка, 1986.
André Baranne and Françoise Launay, Cassegrain: a famous unknown of instrumental astronomy, Journal of Optics, 1997, vol. 28, no. 4, pp. 158–172(15)


== Նշումներ ==
Քրիստիան Հյույգենս, Réflexions sur la description d'une lunette publiée sous le nom de M. Cassegrain (Letter #1892, addressed to Jean Gallois), Œuvres complètes, vol. 7, pp. 189-191, 1888.
André Baranne and Françoise Launay, Cassegrain: a famous unknown of instrumental astronomy, Journal of Optics, 1997, vol. 28, no. 4, pp. 158–172(15)
Տյուխովիցի

Տյուխովիցի (ռուս.՝ Тюховицы), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրիգոր Բադալյան (բժիշկ, 1913)

Գրիգոր Ստեփանի Բադալյան (1913, Փորադաշտ-1986), հայ բժիշկ։


== Կենսագրություն ==
Գրիգոր Բադալյանը ծնվել է 1913 թվականին Փորադաշտ գյուղում՝ Երնջակ գավառում։


== Աշխատանքային գործունեություն ==
Ընտանիքով 1918 թվականին տեղափոխվում է Վարդենիս։ 1941 թվականին Երևանի պետական ինստիտուտը ավարտելուց հետո զորակոչվել է բանակ։ Մասնակցել է Կովկասյան, Ղրիմ, 1-ին բելոռուսական ռազմաճակատներին։ Ծառայել է 89-րդ Հայկական Թամանյան դիվիզիայում, և եղել է 400-րդ սանիտարական վաշտի հարամանատար։ Արժանացել է մի շարք շքանշանների։


== Ծանոթագրություններ ==
Սլեդի (գյուղ, Մոգիլյով-Պոդոլսկիի շրջան)

Անվան այլ կիրառումների համար տե՛ս՝ ՍլեդիՍլեդի (ուկրաիներեն՝ Сліди), գյուղ Ուկրաինայի Վիննիցայի մարզի Մոգիլյով-Պոդոլսկիի շրջանում։ Հիմնադրվել է 1594 թվականին։
2001 թվականի տվյալներով Սլեդի գյուղում բնակվում էր 806 մարդ։ Բնակավայրը զբաղեցնում է 1,68 կմ² տարածք։ Բնակչության խտությունը կազմում էր 479,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիրյուլովոյի առու

Բիրյուլովոյի առու (ռուս.՝ Бирюлёвский ручей), ջրահոսք Արևելյան Բիրյուլովո շրջանում, Մոսկվա քաղաքի Հարավային վարչական շրջանում։ Հոսում է Բիրյուլյովո դենտրոպարկի Լիպեցկ փողոցով, թափվում է Չերեպիշկա գետը։ Բիրյուլովոյի ավազանում գտնվում են դենտրոպարկի հինգ գետերը։


== Ստուգաբանություն ==
Առուն իր անունը ստացել է Բիրյուլովո գյուղից, որը գտնվում է Չերտանովկա գետի մոտ գտնվող Բիտցևսկի անտառից 4-6 կմ դեպի հյուսիս-արևմուտք։


== Պատմություն ==
1998 թվականի դեկտեմբերի 29-ին Մոսկվայի Կառավարության № 1012 և հուլիսի 29-ի № 564 որոշմամբ Բիրյուլովոյի առվի հովիտը մտավ «Ցարիցինո» պատմական պարկի կազմի մեջ, իսկ 2004 թվականին ստացավ տարածաշրջանային նշանակության բնության հուշարձանի կարգավիճակ։
2006-2008 թվականներին իրականացվել են Բիրյուլովոյի առվի բնապահպանական միջոցառումներ և աշխատանքներ։ Բնօգտագործման և շրջակա միջավայրի պահպանության դեպարտամենտը 2017 թվականին հայտարարել է իր մտադրության մասին, ըստ որի պետք է բարեկարգվեն Բիրյուլովոյի լճերը, որոնց միջով հոսում է առուն։ Աշխատանքների ընթացքում ջրի տակ կտեղադրվեն տաղավարներով տեռասներ, ինչպես նաև տեղեր պիկնիկների համար։


== Նկարագրություն ==
Բիրյուլովոյի առուն Յազվենկա գետի ձախ վտակն է։ Մոտ 1685 թվականին Վասիլի Վասիլևիչ Գոլիցին իշխանը Վերին և Ստորին Ցարիցինսկի լճերի միջև կառուցել է Չերնոգրյազսկի պատնեշը։ Արդյունքում Վերին լճակը զբաղեցրել է Գորոդնյա և Յազվենկա գետերի տարածքը, իսկ Վերին Ցարիցինսկի լիճը՝ Բիրյոլովոյի առվի տարածքը։
Բիրյուլովոյի առվի երկարությունը Չերեպիշկա վտակից կազմում է 1,8 կմ, Յազվենկա գետից՝ 3,1 կմ։


== Ծանոթագրություններ ==


== Գրականություն ==
Москва: Энциклопедия / Глав. ред. С. О. Шмидт; Сост.: М. И. Андреев, В. М. Карев; Худ. оформление А. В. Акимова, В. И. Шедько. — М.: Большая Российская энциклопедия, 1997/1998. — 976 с. — (Библиотека «История Москвы с древнейших времён до наших дней»). — 100 000 экз. — ISBN 5-85270-277-3
Поспелов Е.М. и др. Улицы Москвы. Старые и новые названия. Топонимический словарь-справочник.. — М.: Издательский центр «Наука, техника, образование», 2003. — 336 с. — ISBN 5990001312
Մյաելցե

Մյաելցե (էստ․՝ Mäeltse), գյուղ Էստոնիայի Հիյումաա նահանգի Կեինա շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սալյենտ

Սալյենտ (իսպ.՝ Sallent) բնակավայր և մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաժես շրջանում։ Տարածքը կազմում է 65.63 կմ2։ Բնակչությունը՝ 7029 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 76 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2017-10-17 at the Wayback Machine.
Página web del Ayuntamiento de Sallent Archived 2017-10-17 at the Wayback Machine.
Información de la Generalitat de Catalunya Archived 2005-05-14 at the Wayback Machine.
Mapa de Sallent en Google Maps
Թագավորական ընկերության փիլիսոփայական գրառումներ

Թագավորական ընկերության փիլիսոփայական գրառումներ (անգլ.՝ The Philosophical Transactions of the Royal Society, կրճատ Phil. Տրանս.), գիտական հանդես, հրատարակվում է Լոնդոնի թագավորական ընկերությունը։ Աշխարհի ամենահին գիտական անգլալեզու ամսագիրն է և պատմության մեջ երկրորդը ֆրանսիական Ժուրնալ դե սավան ամսագրից հետո։ Ամսագիրն առանց ընդմիջման հրատարակվում է 1665 թվականի մարտի 6-ից, որի շնորհիվ այն հնագույն անընդմեջ հրատարակվող ամսագիրն է աշխարհում։ Վերնագրի փիլիսոփայական անվանումը նշանակում է բնափիլիսոփայություն, որն այն ժամանակ նշանակում էր բնական գիտություններ։


== Տես նաև ==
Լոնդոնի թագավորական ընկերություն


== Ծանոթագրություններ ==
HTC Wildfire S

HTC Wildfire S (a510), սմարթֆոն, մշակված HTC Corporation կողմից։ Ցուցադրվել է 15 փետրվար 2011 թվականին Mobile World Congress-ին, Եվրոպայում սկսվել է վաճառվել 2011 թվականի մայիսին։ Դեկտեմբերի 8 2011 թվականին թարմացվել է մինչև Android 2.3.5: արգելափակման էկրանը նմանվեց Sense 3.5-ին։ 2012 թվականի հունվարի 9-ին պաշտոնապես հայտնվեց հնարավորություն ապաարգելափակել բեռնիչը (bootloader), բայց երաշխիքի որոշակի կորուստով։ Հագեցված է Qualcomm 7227-1 պրոցեսորով 600 MHz +Adreno 200 վիդեոարագացուցիչով և աշխատում է Android 2.3.5 օպերացիոն համակարգի կառավարմամբ։ Սմարթֆոնը ունի TFT LCD դիսպլեյ չորսմատանի multitouch աջակցությամբ և Asahi Glass ապակով։ Նաև ունի 5 մեգապիկսելանոց տեսախցիկ լուսադիոդային լուսարձակիչով և ավտոֆոկուսով։ Կոմպլեկտի մեջ մտնում են ականջակալներ, USB-կաբել, ադապտեր USB-կաբելով մարտկոցի վերալիցքվորման համար, հիշողության քարտ 2ԳԲ 2 կարգ։
Համեմատած HTC Wildfire-ի հետ, սա ունի ավելի նոր պռոցեսոր (Qualcomm 7227 600 MHz փոխարեն Qualcomm 7225 528 MHz) և ավելի մեծ էկրանի թուլատվություն (QVGA, բարելավված է մինչև HVGA), նաև մեծացվել է ծավալը RAM (384Մբ-ից մինչև 512Մբ)։ Նաև Wildfire S մնացել է առանց օպտիկական թրեկբոլի։


==== Արտադրողականությունը ====
Neocore - 55,1 FPS առանց ձայն, ձայնով 50.3 FPS. Quadrant՝ 715 բալլ։ Ծրագրերի տեղակայման համար նախատեսված է 150Մբ, հնարավոր է տեղափոխում MicroSD-քարտ։ Օպերացիոն հիշողությունը միջինում հասանելի է 370Մբ՝ անբեռնված ռեժիմում։


==== Պրոցեսոր ====
HTC Wildfire S աշխատում է Qualcomm 7227 հիման վրա 600 MHz տակտային հաճախականությամբ և Adreno 200 GPU վիդեոարագացուցիչով
ճարտարապետությունը - ARMv6


==== Էկրան ====
HTC Wildfire S ունի սենսորային 3.2 դյույմանի HVGA TFT LCD էկրան։ Դիսպլեյի թույլատրվությունը կազմում է 320x480 պիկսել


==== Մարտկոց ====
HTC Wildfire S Li-ion մարտկոց


==== Տեսախցիկ ====
Սմարթֆոնը ունի հիմնական 5 մեգապիկսելանոց տեսախցիկ։ Նաև կա LED լուսարձակիչ, ավտոֆոկուս, դեմքի ճանաչում, և այլ էֆեկտներ։


==== Հիշողություն ====
Սմարթֆոնը ունի 512 Մբ օպերացիոն հիշողություն և 512 Մբ հիշողություն։ Նաև ունի մինչև 32 Գբ հիշողության ավելացման հնարավորություն։


==== Անլար մոդուլներ ====
Սարքը ունի ներկառուցված մոդուլներ անլար տվյալների փողանցման համար։

Wi-Fi ստանդարտ 802.11 b/g/nՆաև կարող է գործել որպես մուտքի կետ։
Bluetooth 3.0
Տվյալների փոխանցման ստանդարտներ։ GSM, 3G, GPRS, EDGE:


=== Ծրագրային ապահովում ===


==== Օպերացիոն համակարգ ====
HTC Wildfire S սմարթֆոնում առկա է  Android Gingerbread տարբերակ 2,3,5։


==== Ինտերֆեյս ====
HTC Wildfire S մեջ բեռնված է HTC ընկերության կողմից ստեղծված ֆիրմային HTC Sense-ը 2,1 տարբերակ, HTC Sense 3.0-ի մեջից արգելափակման էկրանով։
Այս UI-ի առանձնահատկությունը համարվում է տեսքը վերևից (անգլ.՝ helicopter view), որի օգնությամբ կարելի է տեսնել բոլոր 7 աշխատանքային էկրանները։


== Տես նաև ==
Nokia Nseries
Nokia N72
IPhone
IPhone 5


== Ծանոթագրություններ ==


== Հղումներ ==
Օֆիցիալ կայք Archived 2011-05-11 at the Wayback Machine.
Մոնտո (Արյեժի գավառ)

Մոնտո (ֆր.՝ Montaut), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սավերդեն կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09199։


== Բնակչություն ==
Համայնքի բնակչությունը 2008 թվականին կազմում էր 674 մարդ։


== Տնտեսություն ==
2007 թվականի տվյալներով 447 աշխատունակ տարիքի մարդկանցից (15-64 տարեկան) 323-ը տնտեսապես ակտիվ էին, 124-ը անգործունակ (ակտիվության ցուցանիշը 72,3 %, 1999 թվականին եղել է՝ 67,5 %)։ 323 աշխատունակ բնակիչներից 292-ը աշխատում էին (154 տղամարդ և 138 կին), անաշխատանք էին 31-ը (14 տղամարդ և 17 կին)։ 124 անգործունակ մարդկանցից 32-ը աշակերտներ կամ ուսանողներ են, 52-ը թոշակառու, 40-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Մոնտո» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-11 
«Մոնտո» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25